Where the Wild Roses Grow

Where the Wild Roses Grow הוא בלדת רצח מאת להקת הרוק האוסטרלית ניק קייב והזרעים הרעים וזמרת הפופ קיילי מינוג.<ref name=":0"></ref> זהו הסינגל החמישי מתוך אלבום האולפן התשיעי של הלהקה, Murder Ballads (1996), שיצא לאור בהוצאת חברת התקליטים מיוט רקורדס . הוא נכתב על ידי סולן הלהקה ניק קייב והופק על ידי ויקטור ואן וגט וטוני כהן .<ref name=":0" />

השיר זכה לביקורות חיוביות מטעם מבקרי המוזיקה ברחבי העולם והפך לסינגל המצליח ביותר של הלהקה ברחבי העולם, כאשר הגיע למקום השלישי בנורווגיה,<ref name=":5"></ref> לחמישייה הפותחת באוסטרליה,<ref></ref> ולעשרים העליונים בממלכה המאוחדת,<ref></ref> אירלנד,<ref></ref> גרמניה וניו זילנד.<ref name=":1"></ref><ref></ref> עם זאת, הוא לא קודם בארצות הברית ועל כן, לא הצליח להיכנס למצעדי הבילבורד.<ref></ref> השיר קיבל את תואר הזהב בגרמניה בשנת 1996 עבור 250,000 עותקים שנמכרו ממנו,<ref name=":4"></ref> על אף שמעולם לא הגיע לעשירייה הפותחת במצעד של המדינה.<ref name=":1" /> הוא דורג במצעד השירים מתחת להוט 100 הגרמני בשנת 2008 בשל מכירות דיגיטליות שאירעו כתוצאה מהשמעתו באופרת סבון. "Where the Wild Roses Grow" קיבל את תואר הזהב באוסטרליה.

קייב קיבלה השראה לכתוב את "Where the Wild Roses Grow" לאחר האזנה לשיר המסורתי, "Down in the Willow Garden" , סיפור על גבר המחזר אחרי אישה והורג אותה בזמן שהם יוצאים יחד.<ref></ref><ref></ref> קייב שזר את הסיפור הזה בבי-סייד של המקסי סינגל שהופץ עבור "Where the Wild Roses Grow", בשירים "The Ballad of Robert Moore & Betty Coltrane" / "The Willow Garden".<ref></ref> אף על פי שהשיר אינו נכלל בשום אלבום של מינוג, ניתן למצוא אותו באלבומי האוסף שלה, , Greatest Hits: 87–99, Ultimate Kylie, The Abbey Road Sessions ו-Step Back in Time: The Definitive Collection.<ref></ref> מינוג ביצעה אותו בסיבובי ההופעות "Showgirl" ו-"Homecoming".<ref></ref><ref></ref>

"Where the Wild Roses Grow" דורג במקום השמיני ברשימת "Triple J's Hottest 100" שפורסמה בשנת 1995.<ref></ref> בשנת 2012, דירגו ב-NME את השיר במקום ה-35 ברשימת "100 השירים הטובים ביותר של שנות ה-90 של המאה ה-20",<ref></ref> בעוד שב-2014, דירגו אותו ב-NME במקום ה-378 ברשימת "500 השירים הגדולים בכל הזמנים".<ref></ref>

== רקע וכתיבה ==
קייב תיאר את כתיבת השיר:

תקליטור של הסינגל שבו בליקסה ברגלד שר את שורותיה של מינוג, נשלח לבית הוריה (כיוון שהיא שהתה שם באותה העת) לפני הקלטת השיר.<ref></ref>

ניק קייב והזרעים הרעים וקיילי מינוג ביצעו לראשונה את השיר בפומבי ב-4 באוגוסט 1995 בקורק, הרפובליקה של אירלנד.<ref></ref>

== הרכב וביקורת ==
[[ג'ון אוורט מיליי, שצייר את "אופליה".<ref name=":2" />]]
על פי SheetMusicNow.com, "Where The Wild Roses Grow" כתוב בחתימת הזמן המורכבת של 6/8 ונקבע בחתימת הסולם של סול מינור, בקצב של 56 פעימות בדקה.<ref></ref> ג'יימס מאסטרטון מ-Dotmusic תיאר את "Where the Wild Roses Grow" כ"בלדה מדהימה ונימוחה שנשמעת משנות ה-40".<ref></ref> במגזין הפאן-אירופי Music & Media הוחלט שהשיר "נכתב במיוחד עבור מינוג", תוך שצוין שם כי השילוב ביניהם "ראוי לשבח". בהמשך, הוסיפו שמדובר ב"שיר מהורהר ורודף שמוצא את קייב במצב רוח קודר, מסוג לאונרד כהן, נגד הדיקציה של מינוג. המתח מצטבר בהדרגה כשכל אחד מספר את הגרסה שלו לסיפור רצח".<ref></ref> מבקר מ-Music Week, העניק לו ארבעה כוכבי זהב מתוך חמישה בסך הכול.<ref></ref>

== וידאו קליפ ==
הווידאו קליפ של "Where The Wild Roses Grow", שנוהל על ידי אמה דייוויס מחברת התקליטים, מיוט רקורדס, בוים על ידי הבמאי רוקי שנק והופק על ידי ניק ורדן מסרטי אטלס, מציג את קיילי מינוג בדמות בשם אליסה דיי, שככל הנראה נרצחה על ידי דמותו של ניק קייב.<ref name=":2"></ref> בקליפ ניתן לראותה כשהיא מאופרת בגוונים חיוורים כרוח רפאים. ישנן סצנות בהן היא נראית בתוך נהר בפוזה המזכירה את ציורו של ג'ון אוורט מיליי, "אופליה" (1851–1852). הקליפ מסתיים בכך שדמותו של קייב שמה ורד בפיה של מינוג וסוגרת את עפעפיה.<ref name=":2" />

=== משמעות ===
הציור "אופליה" שצויר בידי ג'ון אוורט מיליי הושלם ב-1851 וב-1852 והוצג במוזיאון טייט בריטניה בלונדון.<ref></ref><ref></ref> בציור מוצגת אופליה, דמות ממחזהו של ויליאם שייקספיר, "המלט".<ref name=":3"></ref> בתו של פולוניוס, היועץ למלך קלאודיוס. לאחר שהמלט רוצח את פולוניוס בטעות, מאחר שחשב שהוא קלאודיוס. היא משתגעת ולבסוף מתה בטביעה בתוך הנחל, לאחר שטיפסה אל צמרת עץ ערבה כדי לקטוף פרחים. בציורו של אוורט מיליי ניתן לראותה, כשהיא צפה ללא רוח חיים בנהר.<ref name=":3" /> בקליפ, שנוצר בהשראת הציור, ניתן לראות את מינוג מחקה את אשר מוצג בציור.<ref name=":2" />

== הצלחה מסחרית ==
אופליה הטבועה בציור של [[ג'ון אוורט מיליי משנת 1852]]
"Where The Wild Roses Grow" זכה להצלחה מסחרית רבה ברחבי העולם; הוא הפך לשיר המצליח ביותר של ניק קייב והזרעים הרעים ולאחד משיריה המצליחים ביותר של מינוג בשנות ה-90 של המאה ה-20. באוסטרליה, דורג בשיאו במקום השני אך לא הצליח להעפיל למקום הראשון.<ref></ref> במרוצת השנים, העניק לו איגוד תעשיית ההקלטות האוסטרלי (ARIA) את תואר הזהב, על מכירות של למעלה מ-35,000 עותקים במדינה. באוסטריה, דורג בשיאו במקום הרביעי,<ref></ref> בעוד שבנורווגיה דורג בשיאו במקום השלישי.<ref name=":5" /> בבלגיה זכה השיר להצלחה גם כן; הוא דורג במקום השלישי במצעד שבפלנדריה, בעוד שבמצעד שבוולוניה דורג במקום השמיני.<ref></ref><ref></ref> בדנמרק ובסקוטלנד דורג בשיאו במקום התשיעי.<ref name=":6"></ref><ref></ref> בהולנד זכה להצלחה כאשר דורג במקום התשיעי הן במצעד הטופ 40 והן במצעד הטופ 100.<ref></ref><ref></ref>

באירופה הוט 100 דורג השיר בשיאו במקום השמיני והפך לאחד מהמצליחים ביותר של ניק קייב והזרעים הרעים.<ref name=":6" /> בפינלנד, דורג בשיאו במקום החמישי.<ref></ref> בגרמניה לא הצליח השיר להיכנס לעשירייה הפותחת,<ref name=":4" /> אך קיבל מטעם איגוד תעשיית ההקלטות הגרמני (BVMI) את תואר הזהב, על מכירות של למעלה מ-250,000 עותקים במדינה (אחד מהשירים הנמכרים ביותר בגרמניה בשנת 1995).<ref name=":4" /> הצלחתו של השיר התבטאה גם במצעדים השנתיים, כאשר דורג במקום ה-13 במצעד השנתי במצעד השוודי, שפורסם בסוף שנת 1995.<ref></ref> בין היתר, דורג במצעדים השנתיים של אוסטרליה,<ref></ref> פלנדריה, ולוניה, אירופה,<ref></ref> הולנד,<ref></ref><ref></ref> גרמניה ואיסלנד.<ref></ref><ref></ref>

=== בישראל ===
"Where The Wild Roses Grow" זכה להצלחה רבה בישראל כאשר יצא. הוא נוגן בתחנות הרדיו לעיתים קרובות, ודורג במקום ה-17 במצעד הלועזי השנתי של רשת ג' שפורסם בסוף שנת 1995.<ref></ref> במצעד העשור המקורי דורג במקום ה-76 והפך לאחד מהשירים המושמעים ביותר בישראל בין השנים 1990–1999; הוא היה לשירם היחיד של ניק קייב והזרעים הרעים וקיילי מינוג שדורג באותו מצעד העשור.<ref></ref>

סי היימן ודני ליטני ביצעו את השיר בגרסה עברית, בתרגומו של דורי פרנס.

== הופעה ==
קייב ומינוג ביצעו את השיר ביחד בשידור חי בלונדון ב-3 ביוני 2018, כאשר זו הופיעה בהפתעה במהלך מופע שאירע במסגרת פסטיבל אול פוינטס איסט.<ref></ref>

מינוג ביצעה את השיר בסיבובי ההופעות הבאים:
* "Showgirl: The Greatest Hits Tour" <small>(מחרוזת עם "Red Blooded Woman")</small>
* "Showgirl: The Homecoming Tour" <small>(מחרוזת עם "Red Blooded Woman")</small>
* "For You, for Me" <small>(מחרוזת עם "Red Blooded Woman")</small>
* "Golden Tour" <small>(במהלך סיבוב ההופעות, הציגה מינוג בפני הקהל ורד יחיד, ככתוב בשיר)</small>
ב-19 ביוני 2014, התקיים דואט של מינוג עם קולדפליי, שבו הם שרו את השיר בסידני, אוסטרליה. קייב ומינוג ביצעו את השיר בפסטיבל גלסטונברי 2019.<ref></ref>

== גרסאות אחרות ==
רצועה שלא הופצה באופן רשמי והוקלטה על ידי הגיטריסט בליקסה ברגלד, נכללה באלבום האוסף, B-Sides & Rarities.<ref></ref>

== פרסים ומועמדויות ==
{| class="wikitable"
!שנה
!ארגון
!פרס
!תוצאה
!מקור
|-
| rowspan="3" |1996
| rowspan="3" |פרסי המוזיקה של ARIA
|סינגל השנה
|
| rowspan="3" style="text-align:center;" |<ref></ref>
|-
|שיר השנה
|
|-
|הוצאת הפופ הטובה ביותר
|
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!גרמניה (BVMI)<ref name=":4" />
|זהב
|250,000
|}

== קישורים חיצוניים ==

== הערות שוליים ==

קטגוריה:שירי 1995
קטגוריה:סינגלים מ-1995
קטגוריה:שירי קיילי מינוג
קטגוריה:שירים באנגלית
קטגוריה:בלדות משנות ה-1990
קטגוריה:בלדות רצח